section_heading: Međunarodna karijera
paragraph_text: U reprezentaciju je po prvi put pozvan 2004., a sada redovito igra kao prvi vratar reprezentacije. Na tom mjestu je naslijedio legendarnog Rüştüa Reçbera. Izbornik Fatih Terim pozvao ga je na EURO 2008. gdje je u 3 utakmice primio čak 5 pogodaka, no njegova momčad je prošla u četvrtfinale. U trećem kolu faze po skupinama, protiv Češke, Volkan je u 92. minuti dobio crveni karton zbog guranja Jana Kollera. Tu utakmicu Turska je dobila 3 - 2. Kažnjen je s jednom utakmicom neigranja, pa ga je u utakmici protiv Hrvatske (koju je Turska pobijedila 3 - 1 nakon izvođenja jedanaesteraca) zamijenio Rüştü Reçber koji je imao nekoliko izvrsnih obrana. No, UEFA je objavila povećanje kazne neigranja na dvije utakmice tako da će Rüştü braniti gol reprezentacije i u polufinalu protiv Njemačke.